
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физически лица, чрез продажба на 29/758 кв.м идеални части от УПИ ХІ-532 в кв. 39, целият с площ 758 кв.м, по плана на кв. Банево, гр. Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас e постъпило заявление с вх. № 94-01-38046/31.10.2022г. от Г. И. И., с искане за прекратяване на съсобственост в урегулиран поземлен имот (УПИ) ХІ-532 в кв. 39, по плана на кв. Банево, гр. Бургас, чрез изкупуване на общинските идеални части от цитирания имот. 

Към настоящия момент лицето е починало. Видно от издадено служебно удостоверение за наследници изх. № 94-01-38046/5/27.03.2023г. на Община Бургас, след смъртта си Г. И. И., оставя за свои законни наследници  двете си дъщери – Д. В. И. и С. В. И.
С ново заявление вх. № 94-01-38046/7/20.04.2023г. в Община Бургас, Д. В. И. и С. В. И. заявяват, че желаят да закупят общинските 29 кв.м ид.части от имота, като инициираната процедура от тяхната майка бъде продължена.
Община Бургас притежава 29/758 кв.м идеални части от УПИ ХІ-532 в кв. 39, целият с площ 758 кв.м по плана на кв. Банево, гр. Бургас, отреден „за жилищно строителство“, при граници на целия имот: север, североизток - УПИ Х-531; югоизток - улица "В. Левски"; югозапад - УПИ ХVІІІ-4100; запад - УПИ ХV-518 и УПИ ХVІ-519, отразен като ПИ с идентификатор 07079.705.532, с площ 758 кв.м в КККР на гр. Бургас, одобрени със Заповед № РД-18-35/26.04.2016г. на ИД на АГКК, последно изменение със Заповед №18-1226-31.01.2023г. на Началник на СГКК-гр. Бургас, актувани с Акт № 10147/08.12.2022г. за частна общинска собственост. 
Собствеността на Д. В. И. и С. В. И. в УПИ ХІ-532 в кв. 39, по плана на кв. Банево, гр. Бургас, представлява общо 700/720 кв.м идеални части, съгласно нотариален акт за дарение на недвижим имот №117, том ХІХ, дело №6742/01.01.1993г.на Нотариус при БРС, при равни квоти, съобразно наследствените им права по удостоверение за наследници изх. № 94-01-38046/5/27.03.2023г. на Община Бургас. 
Видно от изготвена комбинирана – скица и удостоверение за имота рег. №94-01-33086/3/25.10.2022г. на Община Бургас, 29 кв.м се придават от югоизток от улица по недействащ регулационен план от 1969г. и представляват ид. части от площта на УПИ ХІ-532 - общинска собственост, актувани с посочения по-горе акт за частна общинска собственост; а останалите, както следва: 20 кв.м се придават от изток от бивш имот с пл. № 531 в кв. 39 по недействащ кадастрален план от 1990г. и 9 кв.м до пълната площ на имота, се дължат на начините на изчисление във времето и точността на плановете, и не са общинска собственост.

Предвид констатирано несъответствие между действащия ПУП-ПРЗ и одобрената КК на кв. Банево, гр. Бургас, в частта на имота, към момента на заявлението от 31.10.2022г., съсобствениците са предприели действия за изменение на КК и привеждането ù в съответствие с действащия ПУП-ПРЗ. 

Преписката е допълнена със Скица №15-207039-23.02.2023г., издадена от СГКК-гр. Бургас на ПИ с идентификатор 07079.705.532, целият с площ 758 кв.м по КК на гр. Бургас, съответен на УПИ ХІ-532 в кв.39 по действащия план на кв. Банево, гр. Бургас. 
Частта на Общината в имота е минимална и не е възможно обособяване на самостоятелен УПИ, при спазване на изискванията на чл.19 от Закона за устройство на територията (ЗУТ). 
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 29/758 кв.м ид. ч. от УПИ ХІ-532 в кв. 39 по плана на кв. Банево, гр. Бургас, на оценител, вписан в регистъра на независимите оценители, определена в размер на 2525 лв. (две хиляди петстотин двадесет и пет лева), без ДДС.
Данъчната оценка на имота, предмет на продажба е 644,70 лв. (шестстотин четиридесет и четири лева и седемдесет стотинки).

Имотът е включен в Програмата за управление и разпореждане с общинската собственост на Община Бургас за 2023г., приета с Решение по т. 4 от проведеното на 28.02.2023г. заседание на Общински съвет – Бургас (Протокол №49) по реда на чл. 8, ал. 9 от ЗОС, в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“.
Предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 08.02.2023г. на Комисия, назначена с моя Заповед № 2895/23.08.2022г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост (ЗОС), чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
Р Е Ш Е Н И Е:

Да се прекрати съсобствеността между Община Бургас, Д. В. И. с ЕГН **** и постоянен адрес: гр. Бургас и С. В. И. с ЕГН **** и постоянен адрес: гр. София, чрез продажба при равни квоти на недвижим имот, актуван с Акт №10147/08.12.2022г. за частна общинска собственост, представляващ 29/758 (двадесет и девет от седемстотин петдесет и осем) кв.м ид. ч. от УПИ ХІ-532 (единадесет римско за имот с планоснимачен номер петстотин тридесет и две) в кв. 39 (тридесет и девет), целият с площ 758 (седемстотин петдесет и осем) кв.м по плана на кв. Банево, гр. Бургас, отреден „за жилищно строителство“, при граници: север, североизток - УПИ Х-531; югоизток - улица "В. Левски"; югозапад - УПИ ХVІІІ-4100; запад - УПИ ХV-518 и УПИ ХVІ-519, отразен като поземлен имот (ПИ) с идентификатор 07079.705.532 (нула седем нула седем девет точка седем нула пет точка пет три две), целият с площ 758 (седемстотин петдесет и осем) кв.м по Кадастралната карта и кадастралните регистри (КККР) на гр. Бургас, при съседи: 07079.705.3007, 07079.705.4100, 07079.705.518, 07079.705.519, 07079.705.531, за сумата от 2525 лв. (две хиляди петстотин двадесет и пет лева), без ДДС.
Приложение: Заявления с вх. №№ 94-01-38046/31.10.2022г. и 94-01-38046/7/20.04.2023г. в Община Бургас; Акт №10147/08.12.2022г. за частна общинска собственост; скица на ПИ, издадена от СГКК-Бургас; комбинирана – скица и удостоверение за имота рег. №94-01-33086/3/25.10.2022г. на Община Бургас; нотариален акт за дарение на недвижим имот №117, том ХІХ, дело №6742/01.01.1993г.на Нотариус при БРС; Протокол от 08.02.2023г. на комисия, назначена от Кмета на Община Бургас; Удостоверение за данъчна оценка, издадено от дирекция МПДТР при Община Бургас; Експертна оценка от лицензиран оценител.

ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА

Директор на дирекция ПНО

ЖИВКО ДИМИТРОВ

Директор на дирекция УОС

КАТЕРИНА СИДЕРОВА-ГРУДОВА

Гл. юрисконсулт в дирекция УОС

Изготвил:
инж. Райна Димова
Ст. експерт в дирекция УОС
